**CV e shkurtër – Kledi Xhaxhiu**

Prof. Dr. Kledi Xhaxhiu është pedagog me kohë të plotë pranë Fakultetit të Shkencave të Natyrës, Universiteti i Tiranës, në Departamentin e Kimisë.

Ka një përvojë pune mbi 18-vjeçare si pedagog dhe studiues. Pas diplomimit në degën e Kimisë Ushqimore, në vitin 2002, punimin e diplomës e kreu pranë Universitetit të Siegen-it (Gjermani). Studimet pasuniversitare i kreu në të njejtin universitet, me fokus Kiminë Inorganike, materialet e ngurta dhe përdorimin e CO2 mbikritik. Gradën "Dr. rer. nat." e ka marrë në vitin 2005. Fushat e tij të mësimdhënies janë Kristallografia, Spektroskopia Molekulare dhe Kimia Fizike e Koloidale.

Përvoja e tij kërkimore përshin nanomaterialet, nano-sensorët, energjinë e rinovueshme, ndotësit mjedisorë dhe përdorimet e CO2 mbikritik dhe nënkritik.

Ka marrë pjesë dhe drejtuar projekte kombëtare dhe ndërkombëtare, të financuara nga UNDP, COST, HORIZON-CSA, NanoAlb, etj.

Ka shërbyer si Zëvendësministër i Mjedisit (2016–2017), bashkë-koordinator i Qendrës së Nanoteknologjisë NanoAlb pranë Akademisë së Shkencave të Shqipërisë dhe si anëtar i komisioneve akademike të UT.

Ka botuar mbi 75 artikuj shkencorë, nga të cilët 47 të indeksuar në revista me faktor impakti (*Scopus*) dhe ka botuar një monografi shkencore.

Aktualisht është profesor me kohë të plotë pranë Departamentit të Kimisë, të Fakultetit të Shkencave të Universitetit të Tiranës dhe bashkë-koordinator i Qendrës Rajonale të Nanoteknologjisë NANOBALKAN, pranë Akademisë së Shkencave të Shqipërisë.